CELEX: C2005/115/48
Language: el
Date: 2005-05-14 00:00:00
Title: Υπόθεση T-92/05: Προσφυγή της Movingpeople.net International B.V. κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 25 Φεβρουαρίου 2005

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 115/26
            
         Προσφυγή της Movingpeople.net International B.V. κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 25 Φεβρουαρίου 2005
   (Υπόθεση T-92/05)
   (2005/C 115/48)
   Γλώσσα διαδικασίας: η αγγλική
   Η Movingpeople.net International B.V., με έδρα το Helmond (Ολλανδία), εκπροσωπούμενη από τους G.S.C.M. van Roeyen και T. Berendsen, δικηγόρους, άσκησε προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) στις 25 Φεβρουαρίου 2005 ενώπιον του Πρωτοδικείου των Ευρωπαϊκών Κοινοτήτων.
   Αντίδικος ενώπιον του τμήματος προσφυγών ήταν ο Thomas Schäfer, κάτοικος Schashagen (Γερμανία).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την προσβαλλόμενη απόφαση στο μέτρο που να γίνει δεκτή η αίτηση καταχώρισης κοινοτικού σήματος υπ' αριθ. 1 997 733 για όλα τα προϊόντα των κλάσεων 10, 12 και 20·
            
         
               —
            
            
               να καταδικάσει το ΓΕΕΑ και/ή τον αντίδικο στα δικαστικά έξοδα.
            
         Λόγοι ακυρώσεως και κύρια επιχειρήματα:
   
               Αιτούσα την καταχώριση κοινοτικού σήματος:
            
            
               Movingpeople.net International B.V.
            
         
               Σήμα προς καταχώριση:
            
            
               Το εικονιστικό σήμα «movingpeople.net» για προϊόντα των κλάσεων 10, 12 και 20 (Οχήματα. Μηχανήματα κινήσεως στην ξηρά, τον αέρα ή το νερό …· όλα τα ανωτέρω προϊόντα που έχουν ειδικώς κατασκευαστεί για άτομα με ειδικές ανάγκες και άλλα πρόσωπα που χρήζουν συμπαράστασης)
            
         
               Δικαιούχος του κατά τη διαδικασία ανακοπής αντιταχθέντος σήματος ή σημείου:
            
            
               Thomas Schäfer
            
         
               Αντιταχθέν δικαίωμα επί σήματος ή σημείου:
            
            
               Το εθνικό λεκτικό σήμα «MOVING PEOPLE» για προϊόντα και υπηρεσίες των κλάσεων 12 και 37 (Οχήματα· μηχανήματα πτήσεως, ηλεκτροκινούμενη αναπηρική πολυθρόνα και αναπηρικές πολυθρόνες, ...)
            
         
               Απόφαση του τμήματος ανακοπών:
            
            
               απόρριψη της αίτησης καταχώρισης κοινοτικού σήματος για τα επίδικα προϊόντα
            
         
               Απόφαση του τμήματος προσφυγών:
            
            
               απόρριψη της προσφυγής
            
         
               Λόγοι ακυρώσεως:
            
            
               παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου